Piece Of Jeans

Piece Of Jeans on suomalainen tekstiilien kierrätykseen erikoistunut yritys. Se valmistaa farkkuja, farkkukasseja ja muita farkkutuotteita kierrättämällä farkkujätteitä kuten rikkinäisiä farkkuja. Yrityksen perustaja on arkkitehti Moona Kansanen.

Yrityksen perustamisen aikaan ekologiset ja vastuulliset valinnat ja tilkkudesign olivat muodissa. Yrityksen perustaja voitti ideallaan yrittäjyyskilpailun syksyllä 2019.

Piece Of Jeans:n käyttämä tilkkudesign on mallisuojattu koko Euroopan alueella Euroopan unionin teollisuusoikeuksien virastossa.

Historia ja saavutukset 
Piece Of Jeans Oy (Y:3134446-3) on perustettu kesäkuussa 2020. Toiminta sai kuitenkin alkunsa Moona Kansasen pyörittäessään yritystään toiminimellä jo tammikuusta 2019 lähtien.

Moona Kansanen on koulutukseltaan arkkitehti. Kansanen opiskeli Tampereen Yliopistossa arkkitehdiksi vajaassa viidessä vuodessa, työskenteli samaan aikaan osa-aikaisesti arkkitehtitoimistossa ja pyöritti kasvavaa startup -liiketoimintaansa. Kansanen opiskelee myös liiketoiminnan erikoisammattitutkintoa ja valmistuu tutkintoon syksyllä 2021. Opiskeluaikoinaan Kansanen osallistui TEK:n ja Ekonomien järjestämään Unikorni-yrittäjyyskilpailuun Piece Of Jeans -ideallaan. Kansanen voitti kilpailun vuoden 2019 marraskuussa.

Piece Of Jeans mediassa 
Kansasen yrittäjyyskilpailun voitto herätti median huomion. 

Yrittäjyyskilpailun järjestäjät TEK ja Ekonomit kirjoittivat Unikornikilpailusta, mutta myös monet Suomessa isosti vaikuttavat mediat kiinnostuivat kirjoittamaan Piece Of Jeans:n tarinaa. Paikalliset mediat Pirkanmaalla, kuten YLE Tampere ja Aamulehti kirjoittivat verkkosivuillaan Piece Of Jeans:sta ja Kansasesta yrittäjänä.
  

Pirkanmaan Yrittäjien verkkolehdessä kirjoitettiin Kansasen verkostoitumisesta. Piece Of Jeans:n käsittelemät teemat kiertotalouden ympärillä nostivat Piece Of Jeans:n myös laajemmin mediaan kiertotaloudesta ja uusiokäytöstä kirjoittavien lehtien joukkoon. Työelämä- ja yrittäjälähtöisiä artikkeleita Piece Of Jeans:sta kirjoitettiin myös Ilta Sanomiin ja Iltalehteen.

Kansanen oli maaliskuussa 2021 MTV:n livelähetyksessä, ohjelmassa Viiden jälkeen puhumassa yleisesti tekstiilijätteestä ja tekstiilijätteen uusiokäytöstä.

Yhteistyö Lounais-Suomen jätehuollon kanssa 

Piece Of Jeans on mukana Lounais-Suomen jätehuollon keväällä 2021 lanseeratussa KAMU-keräyskokeilussa, jossa kuluttajien poistotekstiilit on tarkoitus saada kustannustehokkaasti kiertoon. Keräystoiminta laajenee mahdollisesti myöhemmin koko Suomeen. 
Keräys toteutetaan sisätiloissa, etteivät tekstiilit pilaantuisi.

Lähteet 

Tekstiiliteollisuus
Kierrätys
Suomalaiset yritykset